
Бүген Татарстан Республикасы Президенты Рөстәм Миңнеханов Kazan City Racing автотамашасында булды.

Искәртәбез, Kazan City Racing автотамашасы трассасы Казанның тарихи үзәге, Меңьеллык мәйданы кырыннан уза. Гомуми озынлыгы – 800 м.

Автотамаша программасында – катнашучылар парады, индивидуаль катнашучыларның һәм командаларның күрсәтмә чыгышлары.

Автотамашада шулай ук советлар заманы узышлары классикасы Moscow Classic Grand-Prix автомобильләре дә бар: «Москвичлар», «Волгалар» һәм «Жигулилар».

Рөстәм Миңнеханов советлар заманы автопромы автомобильләрен карап чыкты.

Бүген автотамаша кысаларында Мәскәү шәһәренең ЮХИДИендә эшләүче хезмәткәрләреннән җыелган «Каскад» пилотаж төркеме чыгыш ясады.

Аннары «КАМАЗ-Мастер» командасы чыгыш ясады, каскадерлар тамашасы һәм башкалар булды.

Kazan City Racing тамашасы Татарстан Республикасы Хөкүмәте һәм Казан шәһәре мэриясе ярдәмендә уздырыла.
Рөстәм Миңнеханов Kazan City Racing автотамашасында булды